text: Mandag rammer Giroen Horsens
  06 maj 2012 kl. 07.54
  Mandag står i cykelløbet Giro d'Italias tegn i Horsens. Hele byen vil være lukket fra kl. 9 til 16 - og der ventes tusindvis af tilskuere til løbet.
  
  Giro d?Italia er verdens næststørste etapecykelløb og ses af 300 millioner tv-seere verden over. Det anslås at løbets 21 etaper har 10 millioner tilskuere langs ruten. 
  Etapen i Horsens bliver en rigtig flot etape, hvor feltet og publikum kan nyde Østjyllands landskabelige mangfoldighed. 
  3.etapes højdepunkter er feltets passage af Danmarks højeste punkter i form af Ejer Bavnehøj og Yding Skovhøj, det intense og teknisk krævende gadeløb på bysløjfen i Horsens og den smukke opløbsstrækning på Strandpromenaden ved Horsens Fjord.
   
  Der køres i alt tre etaper i Danmark.
  Horsens vil levere en publikumsoplevelse og en sportsfest i verdensklasse d. 7. maj. Bysløjfen på små 15 km giver Horsens de bedst tænkelige rammer for at skabe en Girofest for alle.
  Cykelløbet betyder, at trafikken samt en hel masse daglige funktioner i Horsens bliver berørt.
  Læs mere her
  